RAPORTUL COMISIEI ANTICORUPŢIE

AN ȘCOLAR 2017-2018

SEMESTRUL I

 La nivelul şcolii noastre s-a constituit comisia anticorupţie la începutul anului şcolar 2017 - 2018, comisie ce are următoarea componență:

 -consilier pentru integritate Bălan Marilena, membru Netcu Elena și Perianu Rădița.

 Pe baza documentelor oficiale, comisia a întocmit planul de măsuri anticorupţie ce urma să se aplice în unitatea noastră în acest an şcolar. Pentru o mai mare transparenţă a activităţii desfăşurate în şcoala noastră, s-a propus crearea unui subdomeniu special în site-ul unităţii în care, pe măsură ce vor fi elaborate, se vor încărca documentele comisiei pentru prevenirea actelor de corupție și rapoarte pe anul precedent. Documentele propuse spre încărcare au fost: Procedura de soluţionare a sesizărilor/reclamaţiilor, Codul de etică al cadrelor didactice și al elevilor, Ordinul 5113/2014 Metodologia privind managementul riscurilor de corupție, Organigrama Școlii noastre, Buletin informativ, Ordinul 5144/2013 privind strategia anticorupție în sectorul educațional, OMEC 4925/2005 Regulamentul de organizare si funcționare a unităților de învățământ preuniversitar, Procedura de stabilire a planului de achiziţii, Procedura pentru achiziţiile directe, Procedura de proiectare a bugetului, Procedura de evaluare a cadrelor didactice, Procedura de evaluare a elevilor, diferite ordine de ministru cu privire la prevenirea corupţiei, Lista organismelor abilitate in consultanta pe teme anticorupție, Consecințe ale încălcării cerințelor legislative, Planuri operaționale, etc.

 Scopurile acestor proceduri sunt: prevenirea corupției la nivelul sectorului educațional, creșterea gradului de educație anticorupție, aprobarea, implementarea și actualizarea planului aferent sectorului educațional și dezvoltarea sistemului de monitorizare a implementării strategiei anticorupție. Aria de cuprindere: cadre didactice, personal auxiliar, personal nedidactic, elevii şcolii noastre, părinţi.

 A fost elaborat un Codul de etică al profesorilor și elevilor, raportat la Codul etic pentru învăţământul preuniversitar. La nivelul fiecărei clase au fost prelucrate norme din codul de etică al elevilor, procedura de evaluare a elevilor, au fost discutate diferite teme la consiliere care au vizat comportamentul anticorupţie, le-au fost prezentate faptele de corupţie posibile şi sancţiunile lor. Au fost întocmite procese verbale semnate de elevi.

 Gradul de educaţie cu privire la prevenirea faptelor de corupţie a crescut atât prin introducerea temelor/discuţiilor la orele de consiliere, cât şi în cadrul altor activităţi educative extracurriculare, dar şi prin intensificarea relaţiei cu organele abilitate, cum ar fi Poliţia. Au fost desfăşurate mai multe activităţi în colaborare cu Poliţia din comuna Viziru, reprezentanți ai instituției vorbindu-le elevilor noştri despre faptele de corupţie şi consecinţele acestora.

 În fiecare lună s-au desfășurat activități în cadrul comisiei anticorupție.

 În luna octombrie 2017 s-au stabilit activitățile ce se vor desfășura la orele de Consiliere și orientare la clasele V- VIII.

 În luna noiembrie, întâlnirea a avut ca tema prezentarea și diseminarea ordinului 5113/ 2014, ordin ce aproba metodologia pentru managementul riscurilor de corupție în cadrul MEN și al instituțiilor și unităților subordonate a căror activitate vizează învățământul preuniversitar.

 În decembrie am diseminat ordinul 5144/2013 și am prezentat referatul cu tema ,,Strategia anticorupție în educație”, câteva din ideile referatului urmând să fie prezentate de fiecare cadru didactic la clasă. Au avut loc discuții privind vulnerabilitățile cadrelor didactice legate de sărbătorile și serbările de Crăciun.

 La final de semestru, dir. adjunct Negoiță Doina a monitorizat încheierea situației școlare în condiții optime (luna ianuarie).

 În unitatea noastră şcolară nu au avut loc acte de corupţie, nu au fost făcute sesizări sau reclamaţii, nici din partea personalului angajat, nici a elevilor sau părinţilor.

 Întocmit,

 prof. înv. primar Bălan Marilena